**Telki Község**

**Polgármestere**

**Előterjesztés**

**Környezetvédelmi Alap felhasználásáról szóló**

 **Pályázat kiírásáról**

**Az előterjesztés mellékletei**: ------

**Az előterjesztést tárgyalta**: képviselő-testület

**Az előterjesztés elfogadása**: egyszerű többségű szavazat

A Környezetvédelmi Alapról szóló 8/2012.(V.01.) Ör. rendelet 3.§. ( 1 ) bekezdése alapján a Környezetvédelmi Alap éves felhasználásáról a környezetvédelmi feladatokkal megbízott Bizottság javaslata alapján a Képviselő-testület minden év április 30-ig, valamint október 15-ig dönt.

A tárgy évi pályázatot a környezetvédelmi feladatokkal megbízott Bizottság írja ki két alkalommal, legkésőbb minden év március 30-ig, valamint szeptember 15-ig.

A pályázati felhívást a Telki Naplóban, valamint az önkormányzat honlapján közzé kell tenni. A pályázati felhívást a rendelet 1. sz. melléklete tartalmazza.

Pályázatot nyújthat be olyan természetes személy, jogi személy és jogi személyiséggel nem rendelkező szervezet, amely az elnyert összegből elsősorban a település közigazgatási területén végez a törvényben meghatározott környezetvédelmi tevékenységet.

Telki község képviselő-testülete a Környezetvédelmi Alapról szóló 8/2012.(V.01.) Ör rendelet alapján 2018. évben is meghirdeti a Környezetvédelmi Alap felhasználására vonatkozó pályázatát.

A pályázati kiírás szövege az alábbi:

**pályázati felhívás**

**Telki Község**

**Környezetvédelmi Alap**

Telki község Képviselő-testülete a helyi önkormányzatokról szóló 1990. évi LXV. tv. 16.§ (1) bekezdésében, valamint a környezet védelmének általános szabályairól szóló 1995. évi LIII. tv. 58.§ (1) bekezdésében kapott felhatalmazás alapján a 8/2012. (05.01.) Ör. számú rendeletével Környezetvédelmi Alapot hozott létre.

A Környezetvédelmi Alap bevételeit környezetvédelmi célokra kell felhasználni.

Az Alap elsősorban a helyi lakosság és civil szervezetek számára nyújt keretet a közösséget szolgáló környezet- és természetvédelmi célok megvalósítására, ösztönözve az ilyen kezdeményezéseket.

**Telki Község Képviselő-testülete pályázatot hirdet az önkormányzat környezetvédelmi feladatai ellátásában való együttműködésre.**

**Kik pályázhatnak?**

Pályázatot nyújthat be olyan természetes személy, jogi személy és jogi személyiséggel nem rendelkező szervezet, amely az elnyert összegből elsősorban a település közigazgatási területén végez a törvényben meghatározott környezetvédelmi tevékenységet.

A Környezetvédelmi Alapból pályázati úton elnyerhető támogatás formája vissza nem térítendő támogatás. A támogatás működési célra nem nyújtható.

Nem nyújtható támogatás annak:

a) aki, illetve amely szervezet ellen felszámolási vagy csődeljárás indult,

b) aki, illetve amely szervezet a Környezetvédelmi Alapból vagy más önkormányzati forrásból korábban már támogatásban részesült, és a megállapodásban foglaltakat nem tartotta be.

**A pályázatnak tartalmaznia kell!**

a) A kitöltött Pályázati Adatlapot

b) A környezetvédelmi tárgyú programot, amely tartalmazza a műszaki leírást és a költségvetést,

c) A tevékenységgel érintett ingatlanok tulajdoni lapját,

 d) Az igényelt támogatás összegét, a rendelkezésre álló egyéb forrásokat

**A Pályázat beérkezésének határideje: 2018. április 15.**

**Pályázatok benyújtásának helye:**

Telki Polgármesteri Hivatal

2089 Telki, Petőfi u. 1.

A pályázatot 2 példányban kell benyújtani, valamint meg kell küldeni a titkarsag@telki.hu email címre

**A Pályázat elbírálásának határideje:**

A beérkezett pályázatokat Telki község képviselő-testülete bírálja el.

A döntésről a pályázók 15 napon belül írásban értesítést kapnak.

**MEGÁLLAPODÁS - ELSZÁMOLÁS**

A sikeres pályázóval a polgármestera döntést követő 30 napon belül megállapodást köt.

A sikeres pályázó a vissza nem térítendő támogatás összegének felhasználásáról a program lezárását követő év április 5-ig köteles elszámolni.

Amennyiben a pályázati támogatásban részesülő a megállapodásban meghatározott feltételeket önhibájából nem, vagy csak részben teljesíti, a képviselő-testület a támogatás összegének részben vagy egészben történő visszafizetésére kötelezheti.

A Környezetvédelmi Alapról szóló rendelet - 8/2012 (05.01.) Ör. - szövege megtalálható a [www.telki.hu](http://www.telki.hu) oldalon, a Rendeletek tára menüpont alatt.

Telki, 2018. március 20.

Deltai Károly

polgármester

**Határozati javaslat**

**Telki Község**

**Képviselő-testülete**

**/2018. (III. .) Öh. határozat**

**Környezetvédelmi Alap felhasználásáról szóló**

**pályázat kiírásáról**

A képviselő-testület a Környezetvédelmi Alap 2018.évi felhasználásáról pályázatot ír ki. A Pályázati felhívást a rendelet szerinti formában és módon hirdeti meg.

Határidő: 2018. március 30.

Felelős: Polgármester